EkBass/fiwiki-20250220-pages-articles huggingface dataset:
Ionatana Ionatana

Ionatana Ionatana (1938 – 8. joulukuuta 2000) oli tuvalulainen poliitikko ja pääministeri. Ionatana toimi maansa parlamentissa vuodesta 1978 kuolemaansa saakka. Vuonna 1999 Ionatana siirtyi Bikenibeu Paeniun seuraajaksi Tuvalun pääministerinä. Ionatanan kuoltua vuonna 2000 uudeksi pääministeriksi tuli Lagitupu Tuilimu. Luokka:Tuvalun pääministerit Luokka:Vuonna 1938 syntyneet Luokka:Vuonna 2000 kuolleet
I Lombardi

I Lombardi oli Giuseppe Verdin neljäs ooppera. Sen italiankielisen libreton kirjoitti Temistocle Solera. Oopperassa on neljä näytöstä. Verdi teki sittemmin oopperastaan uudistetun version, Jérusalemin, joka oli laulettu ranskaksi. I Lombardin ensiesitys oli Teatro alla Scalassa 11. helmikuuta 1843. I Lombardin koko nimi on I Lombardi alla prima crociata ("lombardialaiset ensimmäisellä ristiretkellä"), mutta useimmiten siitä käytetään lyhyempää muotoa. ==Lähteet== Lombardi, I Lombardi, I Lombardi, I
Depok

Depok on kaupunki Jaavan saarella Länsi-Jaavan provinssissa Indonesiassa. Se sijaitsee Jakartan eteläpuolella. Vuonna 2020 siellä asui 2 484 186 asukasta. Depokissa sijaitsee muun muassa Indonesian yliopisto (Universitas Indonesia). == Lähteet == == Aiheesta muualla == Luokka:Indonesian kaupungit Luokka:Jaava
Nagutskoje

Nagutskoje on kylä Lounais-Venäjällä Stavropolin aluepiirin Mineralnyje Vodyn piirissä. Sen asukasluku on 3 146 (2006). Nagutskoje tunnetaan neuvostoliittolaiskirjailija Arkadi Perventsevin synnyinpaikkana. Myös Neuvostoliiton johtaja Juri Andropov syntyi siellä. Luokka:Stavropolin aluepiiri Luokka:Venäjän kylät
Cafu

Marcos Evangelista de Moraes (s. 7. kesäkuuta 1970 São Paulo, Brasilia) eli Cafu on uransa päättänyt brasilialainen jalkapalloilija, pelipaikaltaan oikea laitapuolustaja. Cafulla on myös Italian kansalaisuus. Cafu on kautta aikain eniten otteluita Brasilian maajoukkueessa pelannut pelaaja (142). Otteluissa hän on tehnyt viisi maalia.http://fifaworldcup.yahoo.com/06/en/w/player/76824_CAFU.html Brasilian paidassa hän on voittanut kaksi maailmanmestaruutta (1994 ja 2002). Hän on myös ainoa pelaaja, joka on pelannut kolmesti MM-kisojen loppuottelussa. Copa Américan hän voitti vuosina 1997 ja 1999. Seuratasolla Cafu aloitti uransa kotikaupunkinsa São Paulo:ssa, jonka riveissä voitti Brasilian liigamestaruuden 1991 ja Copa Libertadoresin vuosina 1992 ja 1993. Vuonna 1995 hän siirtyi Espanjaan Real Zaragozan ja voitti samana vuonna Cup-voittajien cupin. Vuonna 1996 hän palasi takaisin kotikaupunkinsa joukkueeseen Palmeirasiin. Vuonna 1997 hän siirtyi Serie A:n Romaan ja voitti vuonna 2001 Italian mestaruuden. 2003 hän siirtyi vapaalla siirrolla Milaniin, minkä riveissä hän voitti Italian mestaruuden 2004, ja pelasi Mestarien liigan finaalissa 2005. Hänet tunnetaan hymyilevänä legendana. Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta. == Lähteet == == Aiheesta muualla == *Cafu UEFA:n sivuilla Luokka:Brasilialaiset jalkapalloilijat Luokka:Jalkapallon maailmanmestarit Luokka:FIFA 100 Luokka:Vuonna 1970 syntyneet Luokka:Elävät henkilöt
Redondo

Redondo on kunta Portugalissa. Se sijaitsee Évoran piirissä. Redondon pinta- ala on 370 neliökilometriä ja asukasluku noin 7 000.Redondo (Municipality, Évora, Portugal) - population statistics, map and location ==Lähteet== ==Aiheesta muualla== Luokka:Portugalin kunnat
Santiago Ezquerro

Santiago Ezquerro Marín (s. 14. joulukuuta 1976 Calahorra, Logroñon maakunta, Espanja) on espanjalainen jalkapalloilija. == Ura == Ezquerro on pamplonalaisen Osasunan kasvatti, mutta ensiesiintymisensä korkeimmalla sarjatasolla Primera Divisiónissa hän teki madridilaisessa Atléticossa 21. syyskuuta 1996 vierasottelussa Logroñésia vastaan. Vuodet 1998–2005 Ezquerro edusti bilbaolaista Athleticia, jossa hän nousi lopullisesti avauskokoonpanon pelaajaksi. Vuonna 2005 hän siirtyi Barcelonaan, jonka kanssa hän oli voittamassa sekä Espanjan pääsarjamestaruutta että Mestarien liigaa vuonna 2006. Peliaika joukkueessa oli kuitenkin vähissä, ja sopimuksen umpeuduttua kesällä 2008 Ezquerro palasi takaisin kasvattajaseuraansa Osasunaan, joka oli tällä välin noussut takaisin pääsarjaan. Paluu ei sujunut odotetusti ja muun muassa loukkaantumisten vuoksi Ezquerro pelasi vain kymmenessä sarjaottelussa. Kesällä 2009 Ezquerro ja seura purkivat sopimuksensa vuoden etuajassa. Ezquerro on pelannut kerran Espanjan maajoukkueessa, 5. syyskuuta 1998 EM- karsintaottelussa Kyprosta vastaan. == Saavutukset == * Espanjan pääsarjamestaruus: 2006 * Espanjan supercup: 2005, 2006 * Mestarien liiga: 2006 == Lähteet == Luokka:Espanjalaiset jalkapalloilijat Luokka:Vuonna 1976 syntyneet Luokka:Elävät henkilöt
Impotenssi

Impotenssi tarkoittaa miehen kyvyttömyyttä saada erektio tai siemensyöksy sukupuoliyhdynnässä. Se on miehillä tavallisin seksuaalielämän häiriö. Yhdyntään kyvytöntä miestä kutsutaan impotentiksi. Impotenssin vastakohta on potenssi eli yhdyntäkyky. Arviolta kymmenen prosenttia miehistä kärsii heikosta tai puuttuvasta erektiokyvystä. Tupakoitsijoiden keskuudessa osuus on suurempi: 24 prosenttia savukkeita polttavista ja 30 prosenttia sikareita polttavista miehistä on impotentteja.http://www.tcsg.org/impotence.htm ==Aiheuttajat== Impotenssi johtuu erektiohäiriöstä; erektiohäiriöinen ei kuitenkaan välttämättä ole yhdyntäkyvytön eli impotentti. Impotenssilla on lukuisia syitä, kuten jännitys ja stressi, sairaus, alkoholi, masennus, sydän- ja verisuonitaudit, neurologiset häiriöt (mm. MS-tauti), hormonitoiminnan häiriöt ja lääkkeet. Tupakointi lisää impotenssin riskiä ja saattaa pahentaa sitä. ==Hoito== Impotenssin hoito riippuu sen taustalla olevasta syystä. Prostaglandiinipistos on mahdollinen mutta saattaa aiheuttaa huomattavan pitkäkestoisen, jopa tuntien mittaisen erektion. Jos impotenssin syynä ei ole seksuaalisen halun puute, saatetaan käyttää tablettilääkettä, kuten fosfodiesteraasi PDE5-estäjä sildenafiilia. Jos impotenssin ovat aiheuttaneet siittimen verisuoniongelmat, se voidaan korjata kirurgisella hoitotoimenpiteellä. Kaikkiaan impotenssin ennuste on varsin hyvä. ==Lähteet== Luokka:Uroksen sukupuolielimistön sairaudet Luokka:Seksuaaliterveys fr:Impuissance nl:Impotentie zh:阳痿
Copper River and Northwestern Railway

Copper River and Northwestern Railway oli Kennecott Corporationin vuosina 1909–1911 rakennuttama kuparimalmin kuljetuksiin tarkoitettu rautatie. Rautatie alkoi Kennicottin kaivoskaupungista ja päättyi Cordovaan. Rautatien pituus oli 315 kilometriä. Rautatietä oli rakentamassa tuhansia työntekijöitä. Ratalinjaus kulki jäätiköiden ympäri, kanjoneiden yli ja runsaslumisten lumivyöryalueiden lävitse. Ratalinjalle rakennettiin kaikkiaan 129 siltaa, ja niiden yhteiskustannukset olivat 2,5 miljoonaa Yhdysvaltain dollaria. Kallein silloista oli ns. Million Dollar Bridge, jonka rakentaminen maksoi 1,4 miljoonaa dollaria. Rautatien ja sen rinnalla kulkevan puhelinlinjan lopullisiksi kustannuksiksi tuli 20 miljoonaa dollaria. Yli-insinööri E.C. Hawkins ja ylitarkastaja Samuel löivät radan viimeisen, kuparisen naulan rataan Kennicottissa keskiviikkona 29. maaliskuuta 1911. Ratalinjaus valmistui nopeasti, jotta rautatieyhtiö saisi haltuunsa maa-alueita ratalinjan varrelta. Maaoikeuden saamiseksi radan rakentamisluvassa määrättiin rakennusajaksi neljä vuotta. Radan rakentamiskustannukset olivat kannattava investointi, sillä radanvarren kaivokset tuottivat yhtiön toiminnan aikana yli 200 miljoonan dollarin arvosta kuparia. Kannattavat kaivokset kuitenkin ehtyivät ja viimeinen juna ajettiin 11. syyskuuta 1938. Vuonna 1941 Kennecott Corporation lahjoitti sillat ja ratalinjan varren maa-alueet Yhdysvaltain hallitukselle maantiereitiksi. Maantietä ei kuitenkaan koskaan rakennettu. Jo toiminta- aikanaan rautatie sai lyhenteestään CR&NW; ja toiminnastaan johtuen lempinimen "Can't Run and Never Will", eli vapaasti suomennettuna ei osaa liikennöintiä eikä tule koskaan osaamaankaan. 24\. huhtikuuta 1973 rautatie lisättiin Yhdysvaltain kansalliseen historiallisten paikkojen rekisteriin. 5. joulukuuta 2002 rekisteriin lisättiin myös rautatien lepohuone. Luokka:Alaskan liikenne Luokka:Yhdysvaltain rataverkko Luokka:Entiset rautatiet
Rafael Alkorta

Rafael Alkorta Martínez (s. 16. syyskuuta 1968 Bilbao Vizcaya, Espanja) on espanjalainen baskisukuinen entinen jalkapalloilija, joka lopetti ammattilaisuransa vuonna 2002. Alkorta pelasi pitkällä maajoukkueurallaan Espanjan paidassa 54 maaottelua, joista ensimmäisen 26. toukokuuta 1990 Jugoslaviaa vastaan. Alkorta pelasi myös MM-kilpailuissa 1990, 1994 ja 1998 sekä EM-kilpailuissa 1996. Seurajoukkueista puolustajana pelannut Alkorta edusti lähes koko uransa kotikaupunkinsa Athletic Bilbaoa, lukuun ottamatta vuosia 1993–1997, jotka hän pelasi Real Madridissa. Noina vuosina Alkorta voitti kaksi kertaa Espanjan-mestaruuden ja kerran Espanjan supercupin. Liigaotteluita hän ehti pelata 364. Luokka:Baskijalkapalloilijat Luokka:Espanjalaiset jalkapalloilijat Luokka:Vuonna 1968 syntyneet Luokka:Elävät henkilöt
Tjodalv

Tjodalv (s. Kenneth Åkesson) on norjalainen rumpali. Hän perusti yhdessä Silenozin ja Shagrathin kanssa Dimmu Borgirin vuonna 1993. Tjodalv soitti Dimmu Borgirissa alun perin kitaraa, mutta siirtyi kuitenkin rumpuihin. Tjodalv ilmoitti 1999 eroavansa yhtyeestä perheasioiden takia. Tjodalv tunnetaan myös Old Man's Childin rumpalina. Nykyään Tjodalv soittaa Susperian rumpalina. Luokka:Norjalaiset black metal -muusikot Luokka:Norjalaiset metallimusiikin rumpalit Luokka:Norjalaiset multi-instrumentalistit
Laisenia Qarase

Laisenia Qarase (4. helmikuuta 1941 Mavana – 21. huhtikuuta 2020Laisenia Qarase, former Fiji PM bookended by coups, dies at 79) oli fidžiläinen poliitikko. Qarase valittiin 4. heinäkuuta 2000 Fidžin kuudenneksi pääministeriksi. Hänet karkotettiin kotisaarelleen vuoden 2006 sotilasvallankaappauksen myötä, mutta virallisesti hän ei ole lopettanut tointaan pääministerinä. Käytännössä pääministerin tehtäviä hoitaa väliaikaishallituksessa amiraali Frank Bainimarama. Qarase opiskeli Aucklandin yliopistossa, Uudessa-Seelannissa. == Lähteet == Luokka:Fidžin pääministerit Luokka:Vuonna 1941 syntyneet Luokka:Vuonna 2020 kuolleet
Pyhä Agatha

Pyhä Agatha on kristitty marttyyri, joka syntyi Sisiliassa joko Cataniassa tai Palermossa, ja tapettiin noin vuonna 250 Cataniassa. Hän on Catanian suojeluspyhimys. Legendan mukaan roomalainen konsuli rakastui Agathaan, mutta koska Agatha ei pitänyt hänestä, alkoi hallitsija vainota häntä hänen kristinuskonsa takia. Agathan rinnat hakattiin pois, mutta ne kasvoivat ihmeen kautta uudelleen. Agatha esitetään usein kantamassa leikattuja rintojaan vadilla. Rintojen muodon vuoksi häntä on pidetty kellontekijöiden suojeluspyhimyksenä. Viime aikoina hänet on nostettu myös rintasyöpäpotilaiden suojeluspyhimykseksi. Agatha teloitettiin 5. helmikuuta. Hänen kuolemansa vuosipäivänä Etnan purkaus uhkasi Catanian kaupunkia. Kaupunkilaiset hakivat Agathan haudalle levitetyn valkoisen huivin, joka muuttui punaiseksi, ja kaupunki pelastui. Agathaa pidetään myös Maltan suojeluspyhimyksenä, sillä hänen esirukouksensa kerrotaan pelastaneen Maltan turkkilaisten maahanhyökkäykseltä vuonna 1551. Hänen muistopäiväänsä vietetään 5. helmikuuta. Juhlapäivänä tarjotaan mantelista tehtyjä rinnan muotoisia pullia pyhimyksen muistoksi. Muistopäivän juhlallisuuksiin osallistuu vuosittain yli miljoona ihmistä. Catanian kaupunki koristellaan värivaloin ja ilotulituksin. San Marinon toiseksi arvostetuin ritarikunta, Pyhän Agathan ritarikunta, on nimetty pyhimyksen mukaan. == Lähteet == == Aiheesta muualla == Luokka:Pyhimykset
Alzira

Alzira on Giuseppe Verdin kahdeksas ooppera. Se on kaksinäytöksinen. Sen italiankielisen libreton kirjoitti Salvatore Cammarano. Oopperan juoni perustuu Voltairen näytelmään Alzire, ou les Américains. Oopperan ensiesitys oli San Carlon teatterissa, Napolissa 12. elokuuta 1845. == Lähteet == Luokka:Italiankieliset oopperat Luokka:Giuseppe Verdin teokset Luokka:1840-luvun musiikkiteokset
Committee for Skeptical Inquiry

Committee for Skeptical Inquiry on yhdysvaltalainen skeptikkojärjestö, joka perustettiin vuonna 1976. Järjestön tavoitteena on tutkia objektiivisesti paranormaaleja ilmiöitä koskevia väitteitä, julkaista niitä koskevien tutkimusten tuloksia sekä saada laajempi yleisö arvostamaan tieteellistä tutkimusta. Tutkimuksia julkaistaan Skeptical Inquirer -lehdessä. Järjestön vanha nimi on Committee for the Scientific Investigation of Claims of the Paranormal, lyhenne CSICOP. Vuodesta 2015 CSI on ollut osa Center for Inquiry -järjestöä. == Jäseniä == CSI:in jäsenistöön kuuluvat tai ovat kuuluneet muun muassa: * Edoardo Amaldi, fyysikko * Susan Blackmore, psykologi * Brand Blanshard, filosofi * Vern Bullough, seksologi * Sean B. Carroll, evoluutiobiologi * Richard Dawkins, eläintieteilijä * Daniel Dennett, filosofi * Sanal Edamaruku, ateisti ja rationalisti * Antony Flew, filosofi * Martin Gardner, matemaatikko * Murray Gell-Mann, fyysikko * Steven Jay Gould, paleontologi * Susan Haack, filosofi * Douglas Hofstadter, filosofi * Ray Hyman, psykologi * Cornelis de Jager, tähtitieteilijä * Paul Kurtz, filosofi * Larry Kusche, Bermudan kolmion epäilijä * Leon Lederman, fyysikko * Elisabeth Loftus, psykologi * Marvin Minsky, tekoälytutkija * Richard Muller. fyysikko * Bill Nye, insinööri ja toimittaja * Steven Pinker, kognitiotieteilijä * Massimo Polidoro, kirjailija ja toimittaja * Marilyn vos Savant, tietokirjailija ja toimittaja * Eugenie Scott, biologinen antropologi. * Jill Tarter, tähtitieteilijä * Neil deGrasse Tyson, tähtitieteilijä * Steven Weinberg, fyysikko * Edward O. Wilson, biologi ==== Kunniajäseniä ==== Henkilö tausta Steve Allen viihdyttäjä, kirjailija Isaac Asimov biokemisti, tieteiskirjailija, tietokirjoittaja Francis Crick molekyylibiologi L. Sprague de Camp tieteiskirjailija Martin Gardner tieteen yleistajuistaja Stephen Jay Gould evoluutiobiologi Donald O. Hebb neuropsykologi Sidney Hook filosofi Philip J. Klass insinööri, toimittaja, ufo-skeptikko Paul Kurtz filosofi, Center for Inquiryn perustaja Ernest Nagel filosofi W. V. Quine filosofi Carl Sagan tähtitieteilijä, tieteen yleistajuistaja Glenn T. Seaborg kemisti B. F. Skinner psykologi Victor J. Stenger fyysikko Stephen Toulmin filosofi Luokka:Skeptikkojärjestöt Luokka:Yhdysvaltalaiset järjestöt
Francesco Maria Piave

Francesco Maria Piave (18. toukokuuta 1810 Murano – 5. maaliskuuta 1876 Milano) oli italialainen libretisti. Hän oli säveltäjä Giuseppe Verdin elinikäinen ystävä ja kirjoitti libretot moniin hänen oopperoihinsa. Piave kirjoitti librettoja myös Giovanni Pacinille, Saverio Mercadantelle, Federico Riccille ja Michael Balfelle. Piave kärsi 1870-luvun alussa aivohalvauksen, jonka jälkeen hän ei enää kyennyt työskentelemään. Piave kuoli 65 vuoden ikäisenä maaliskuussa 1876. Luokka:Italialaiset libretistit Luokka:Vuonna 1810 syntyneet Luokka:Vuonna 1876 kuolleet
Il corsaro

Il corsaro on Giuseppe Verdin vuonna 1848 säveltämä vakava, kolmenäytöksinen ooppera. Oopperan italiankielisen libreton kirjoitti Francesco Maria Piave. Oopperan ensiesitys oli Triestessä 25. lokakuuta 1848. Giovanni Pacini sävelsi samasta aiheesta oopperan vuonna 1831. == Lähteet == Corsaro, Il Corsaro, Il Corsaro, Il
Internet Information Services

Internet Information Services (joissakin tapauksissa myös Server tai System, lyhennettynä IIS) on Microsoftin kehittämä palvelinohjelmistokokonaisuus, joka on tarkoitettu käytettäväksi Windows-pohjaisissa palvelimissa. Alun perin IIS toimitettiin Windows NT 4.0 mukana, ja myöhemmässä vaiheessa liitettiin osaksi Windows 2000, Windows XP Professional ja Windows Server 2003 -julkaisua ja Windows Vista-julkaisua. Versio 7.0 ei ole saatavilla kuin Windows Vistan yritysversioille ja Windows Server 2008:lle. Nykyinen versio IIS 7.0 tarjoaa FTP, SMTP, NNTP ja HTTP/HTTPS -palvelut. Varhaisemmat IIS:n versiot sisälsivät myös Gopher -palvelinohjelmiston. IIS 5.1 on rajoitettu versio joka tukee vain yhtä web-sivua sekä rajoitettua määrää yhteydenottoja, ja se toimitetaan Windows XP Professionalin mukana. Windows Vistaa varten kehitettiin uusi versio, IIS 7.0 josta on poistettu yhteydenottojen määrän rajoitus ja siirrytty työperusteisiin rajoituksiin. Rajoitukseton versio toimitetaan Windows Server 2008:n mukana. IIS on tukenut Active Server Pages (ASP) -teknologiaa versiosta 3.0 lähtien. IIS on menettänyt suosiotaan ja vuonna 2021 kaksi suosituinta ovat Netcraftin mukaan Apache ja nginx. Vuonna 2024 IIS on viidentenä 4,9 prosentin osuudella. == Lähteet == Luokka:Microsoftin ohjelmistot Luokka:Windows-ohjelmat
For all tid

For All Tid on black metal -yhtye Dimmu Borgirin norjankielinen debyyttialbumi, joka julkaistiin vuonna 1994. Se äänitettiin ja miksattiin Stovner Rockefabrikissa. Uusiojulkaisu julkaistiin vuonna 1996 kahden bonuskappaleen kera. ==Kappaleet== Kaikki kappaleet säveltänyt Silenoz ja Shagrath, kaikki kappaleet sanoittanut Shagrath, Silenoz ja Aldrahn. # # # # # # # # # Vuoden 1996 uusintapainos # * # ==Kokoonpano== * Shagrath - rummut ja laulu (kitara 5-kappaleessa) * Silenoz - kitara ja laulu * Tjodalv - kitara * Brynjard Tristan - basso * Stian Aarstad - koskettimet, piano ja efektit * Bård Norheim - miksaus * Aldrahn - laulu == Aiheesta muualla == * * Luokka:Vuoden 1994 albumit Luokka:Vuoden 1994 esikoisalbumit Luokka:Dimmu Borgirin albumit
Manuel Mendes

Manuel Mendes (n. 1547 – 24. syyskuuta 1605) oli portugalilainen renessanssisäveltäjä ja musiikinopettaja. Hänen johdollaan opiskelivat muun muassa säveltäjät Duarte Lobo ja Manuel Cardoso. Mendes syntyi Lissabonissa ja opiskeli Évorassa. Myöhemmin hän pääsi mestre de capelaksi portalegrelaiseen katedraaliin. Vuonna 1575 Mendes palasi Évoraan, jossa hän toimi pappina loppuelämänsä ajan. Luokka:Portugalilaiset säveltäjät Luokka:Renessanssisäveltäjät Luokka:Vuonna 1547 syntyneet Luokka:Vuonna 1605 kuolleet
Amédée Ozenfant

Amédée Ozenfant (15. huhtikuuta 1886 Saint Quentin, Ranska – 4. toukokuuta 1966) oli ranskalainen taiteilija, joka perusti yhdessä Le Corbusierin kanssa purismiksi kutsutun taidesuuntauksen. Omissa maalauksissaan hän korosti selkeyttä, rauhallisuutta ja vähäeleisyyttä. Hän maalasi enimmäkseen asetelmia, joissa esineet on pelkistetty neutraalin värisiksi tasokuvioiksi. Ozenfant perusti Lontooseen ja sitten New Yorkiin kuuluisan Ozenfant-koulunsa ja toimi vuodesta 1938 alkaen opettajana. == Lähteet == Luokka:Ranskalaiset taidemaalarit Luokka:Vuonna 1886 syntyneet Luokka:Vuonna 1966 kuolleet
Kirovsk (Murmanskin alue)

Kirovskhttp://kaino.kotus.fi/eksonyymit/index.php?a=listaus&hakunimi;=Hiipinä eli Hiipinä () on kaivoskaupunki Kuolan niemimaalla Murmanskin alueella Venäjällä. Kaupunki sijaitsee Hiipinätunturien eteläosassa. Vuonna 2010 Kirovskissa oli 29 844 asukasta. Kirovskin kaupunki on Kirovskin kaupunkipiirikunnan keskus (gorodskoi okrug gorod Kirovsk s podvedomstvennoi territoriei). Kaupunkipiirikuntaan kuuluu neljä asutuskeskusta (tässä väkiluvut vuodelta 2007): * Hiipinä - 30 991 asukasta * Koašva (Коашва) - 1204 as. * Oktjabrski (Октябрьский) - 96 as. * Titan (Титан) - 1586 as. == Historia == Paikkakunta perustettiin vuonna 1929 nimellä Hibinogorsk (Хибиногорск), kun akateemikko Aleksandr Fersmanin johtama tutkimusretkikunta oli löytänyt Hiipinätunturien alueelta runsaita mineraalivaroja. Siitä tuli kaupunki 1931 ja vuonna 1934 se nimettiin Kirovskiksi murhatun Leningradin bolševikkijohtaja Sergei Kirovin mukaan. Paikallinen yrittäjä ampui vuonna 2009 kaupungin pormestarin Ilja Kelmanzonin ja hänen apulaisensa sekä lopuksi itsensä. Kirovskin asukasluvun kehitys.Мой Город Народная энциклопедия городов и регионов России Kirovskin asukasluvun kehitys.Мой Город Народная энциклопедия городов и регионов России vuosi asukas- luku 1959 40 500 1970 38 500 1979 41 300 1989 43 500 2002 31 600 2007 30 600 == Talous == Hiipinä on kaivosalueen keskus. Siellä on apatiittia, nefeliiniä, nikkeliä, fosfaatti- ja alumiiniin perustuvaa teollisuutta. Suurimmat teollisuuslaitokset ovat OAO Apatit, osa FosAgroa. Hiipinässä on Pohjois- Venäjän suurin laskettelukeskus ja maailman pohjoisin arktinen kasvitieteellinen puutarha. Kaupunki sijaitsee 368 metrin korkeudella merenpinnasta. Hiipinään erkanee haararata (22 km) Muurmannin radalta. == Lähteet == == Aiheesta muualla == Luokka:Murmanskin alueen kaupungit
Frankenstein (vuoden 1931 elokuva)

Frankenstein on James Whalen ohjaama kauhuelokuva, joka valmistui vuonna 1931. Elokuva pohjautuu löyhästi Mary Shelleyn kirjoittamaan romaaniin Frankenstein. == Juoni == Henry Frankenstein on nuori tiedemies, jonka unelmana on luoda elämää keinotekoisesti. Hän apurinsa Fritzin kanssa on ryöstellyt ruumiita milloin mistäkin. Kun Henry lähettää apurinsa noutamaan aivoja sovitusta paikasta, Fritz kömpelyydessään tuhoaa oikeat aivot ja joutuu ottamaan tilalle "rikollisen aivot". Eräänä iltana Henryn kihlattu Elizabeth, hänen ystävänsä Victor ja tohtori Waldman saapuvat Henryn luokse linnaan ja saavat todistaa kuinka nuori tiedemies onnistuu herättämään luomuksensa eloon. He eivät onnistu pitämään hirviötä aisoissa vaan se karkaa ja alkaa kylvää kyläläisten keskuudessa pelkoa. == Elokuvan ja romaanin eroja == Mary Shelleyn romaanissa hirviön luoja oli nimeltään Victor Frankenstein ja tämän paras ystävä oli Henry Clerval. Lisäksi Frankensteinin perheen alaisuudessa työskenteli nainen nimeltä Justine Moritz. Elokuvassa hirviön luoja on Henry Frankenstein ja hänen paras ystävänsä Victor Moritz. Romaanissa hirviön raju käytös selitetään juontuvan sen kokemista kaltoinkohteluista ja laiminlyönneistä. Elokuvassa puolestaan sama selitetään johtuvan epänormaaleista aivoista, jotka Fritz joutui ottamaan kun alkuperäiset aivot tuhoutuivat. Elokuvassa hirviö ei osaa puhua, kun taas romaanissa se oppii jopa lukemaan. Kirjassa hirviö on traagisempi ja sympaattisempi hahmo. Myöhempi kuva Frankensteinin hirviöstä pohjautunee huomattavasti enemmän tähän elokuvaan kuin alkuperäiseen romaaniin. ==Näyttelijät== == Myöhempi arvostus == The New York Timesin kriitikot valitsivat Frankensteinin vuonna 2004 yhdeksi kaikkien aikojen tuhannesta parhaasta elokuvasta. == Lähteet == * ===Viitteet=== == Aiheesta muualla == * *Lyhyt filminäyte elokuvasta. Luokka:Frankenstein-elokuvat Luokka:Yhdysvaltalaiset kauhuelokuvat Luokka:Vuoden 1931 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:James Whalen ohjaamat elokuvat
Otto Syreeni

Otto Aksel Syreeni (vuoteen 1935 asti Syren; s. 4. maaliskuuta 1900 Honkilahti – 7. kesäkuuta 1975 Helsinki) oli teuvalainen liikemies ja kemisti, joka saavutti palkintoja väriteknisillä keksinnöillään. Honkilahdella syntynyt Syreeni muutti vanhempiensa mukana Teuvalle, Etelä-Pohjanmaalle. Hän kävi Kristiinankaupungin yhteiskoulun, minkä jälkeen hän opiskeli kemiaa Teknillisessä korkeakoulussa. Värialaa hän opiskeli Saksassa IG Farbenin tehtailla ja laboratorioissa. Syreeni palasi Suomeen vuonna 1922 jatkaakseen vuonna 1916 kuolleen värimestari-isänsä aloittamaa liiketoimintaa. Syreeni perusti Syreenin Tehtaat Oy:n valmistaakseen kehittelemiään värialan tuotteita. Tehtaan hän rakennutti v. 1929 Teuvan entistä kunnantalon vastapäätä sijaitsevalle tontille. Vuonna 1935 hän rakennutti suuremman talon tien toiselle puolen, joka toimi Syreenin asuntona, hänen perustamansa Maan Sana -sanomalehden konttorina (1936–1941), sekatavarakauppana kemikaali-, vaate- ja ruokaosastoineen sekä matkustajakotina ja ravintolana. Lopulta siitä tuli Teuvan entinen kunnantalo. Hän myös perusti Teuvalle ensimmäisen elokuvateatterin ennen toista maailmansotaa. Sotien jälkeen Syreeni muutti Helsinkiin, jossa hän kuoli vuonna 1975. Syreenin värialan keksintöjä on patentoitu kahdessakymmenessä maassa. Vuonna 1958 hänet palkittiin Brysselin keksintömessuilla vuosia kehittämästään värien määrittely- ja sekoitusjärjestelmästään. == Lähteet == *Mitä, mihinä, milloon Teuvalla. Toimittaneet Satu Isoniemi ja Jussi-Pekka Kangas. *Teuvan kotiseutukirja, Vaasa, 1997. *TEUVALAISTEN OMA SYREENIN TALO – Sulevi Riukulehto ja Jaakko Mäntylä (toim.) – Ruralia-instituutin raportteja 202 === Viitteet === Luokka:Suomalaiset liikemiehet Luokka:Vuonna 1900 syntyneet Luokka:Vuonna 1975 kuolleet Luokka:Suomalaiset keksijät Luokka:Suomalaiset kemistit
Arnold Bax

Arnold Edward Trevor Bax (8. marraskuuta 1883 – 3. lokakuuta 1953) oli englantilainen säveltäjä, jonka tyylissä yhdisteltiin romantiikan ja impressionismin vaikutteita. Bax oli myös pianisti, mutta hän esiintyi harvoin julkisesti. Säveltäjä kirjoitti uransa alkuvaiheissa lähinnä pianomusiikkia, mutta myöhemmin häntä kiinnosti enemmän sinfoninen musiikki. Bax lyötiin ritariksi vuonna 1937. Vuonna 1953 Baxilta kysyttiin, mitkä ovat hänen pääteoksensa. Säveltäjä nimesi omiksi suosikeikseen teokset The Garden of Fand (1913), Winter Legends (1932), The Tale the Pine Trees Knew (1935) sekä kolmannen ja kuudennen sinfonian (1929 ja 1936). Luokka:Brittiläiset säveltäjät Luokka:Vuonna 1883 syntyneet Luokka:Vuonna 1953 kuolleet
Julen Guerrero

thumb|Julen Guerrero Julen Guerrero López (s. 7. tammikuuta 1974 Portugalete, Vizcayan maakunta, Espanja) on espanjalainen entinen jalkapalloilija, joka edusti koko pelaajauransa ajan Athletic Bilbaota. Nykyään hän toimii valmentajana. Baskisukuinen Guerrero nousi Baskimaan suurseuran, Athleticin, edustusjoukkueeseen jo 18-vuotiaana menestyksekkäästä nuorten joukkueesta. Guerrero oli lojaali joukkueelleen, ja hyvien maajoukkuepelien myötä saadut tarjoukset suurseuroihin (Barcelona, Real Madrid) hän hylkäsi poikkeuksetta. Kannattajien suosikkipelaajana tunnetun Guerreron merkitys joukkueelle kuitenkin hiipui vuosien varrella. Hänet aikanaan edustusjoukkueeseen nostanut valmentaja Jupp Heynckeskin menetti välillä luottamuksensa hyökkäävänä keskikenttäpelaajana pelanneeseen tähteensä ja Guerrero sai istua penkillä. Guerrero oli kuitenkin yksi Athleticin kokeneimmista ja taitavimmista pelaajista, ja yksi joukkueen symboleista. Parhaina vuosinaan hän kuului myös Espanjan maajoukkueen pelaajistoon, pelaten 41 maaottelua ja tehden niissä 13 maalia. Guerrero oli mukana MM-kilpailuissa vuosina 1994 ja 1998 ja EM- kilpailuissa vuonna 1996. Lopetettuaan uransa keväällä 2006 Guerrero siirtyi valmentajaksi Athleticin juniorijoukkueeseen. Luokka:Baskijalkapalloilijat Luokka:Espanjalaiset jalkapalloilijat Luokka:Vuonna 1974 syntyneet Luokka:Elävät henkilöt
Talirauhanen

Talirauhanen () on talia erittävä usein karvan juurituppeen avautuva verinahassa sijaitseva ihon rauhanen. Niitä on erityisen runsaasti kasvoissa ja rinnassa, mutta ei lainkaan kämmenissä eikä jalkapohjissa. Talirauhasten erite on rasvapitoista ja se sisältää bakteerien kasvua estäviä rasvahappoja ja entsyymejä. Erite tekee ihon sarveiskerroksen eli marraskeden notkeaksi ja vettä hylkiväksi. Sukupuolihormonien vilkastunut toiminta voi aiheuttaa murrosiässä talirauhasten aktivoitumista. Seurauksena voi olla talirauhasen tukkeutuminen eli komedo, sekä tulehdus, joka aiheuttaa märkänäppylän eli finnin. == Lähteet == Luokka:Avoeritysrauhaset Luokka:Seulonnan keskeiset artikkelit
Frankenstein (täsmennyssivu)

Frankenstein voi tarkoittaa seuraavia asioita: *Frankenstein, Mary Shelleyn romaani, johon liittyvät: **Victor Frankenstein, Frankenstein-romaanin ja siihen pohjautuvien elokuvien päähenkilö **Frankensteinin hirviö tai (virheellisesti) Frankenstein, romaanin ja sen elokuvaversioiden nimetön hirviö * Frankenstein, kunta Saksin osavaltiossa * Doyle Wolfgang von Frankenstein (s. 1964), yhdysvaltalainen kitaristi === Elokuva === * Frankenstein, elokuva vuodelta 1931 * Frankensteinin morsian, elokuva vuodelta 1935 * Frankensteinin poika, elokuva vuodelta 1939 * Frankenstein Junior, elokuva vuodelta 1974 * Mary Shelleyn Frankenstein, elokuva vuodelta 1994 * Victor Frankenstein, elokuva vuodelta 2015 === Musiikki === * ”Frankenstein, The Edgar Winter Groupin kappale vuodelta 1973 * ”Frankenstein”, Rehtoreiden single vuodelta 1995 * ”Frankenstein, Chisun single vuodelta 2012 * ”Frankenstein”, Iced Earthin kappale * ”Frankenstein”, Clutchin kappale * ”Frankenstein”, Aimee Mannin kappale * ”Frankenstein”, New York Dollsin kappale * Frankenstein: The Modern Prometheus, Libby Larsenin ooppera * Frankenstrat tai Frankenstein, Eddie Van Halenin käyttämä kitara
Anton Stadler

Anton Paul Stadler (1753–1812) oli itävaltalainen klarinetisti ja basettitorven soittaja. Stadler syntyi Bruck an der Leithassa. Hän siirtyi vuonna 1773 Wieniin, jossa hän työskenteli loppuelämänsä ajan. Vuonna 1781 Stadler tutustui säveltäjä Wolfgang Amadeus Mozartiin, joka omisti tälle klarinettikonserttonsa sekä kvintettonsa klarinetille ja jousille. Luokka:Itävaltalaiset klarinetistit Luokka:Itävaltalaiset muusikot Luokka:Vuonna 1753 syntyneet Luokka:Vuonna 1812 kuolleet
Asier del Horno

Asier del Horno Cosgaya (s. 19. tammikuuta 1981 Barakaldo, Vizcayan maakunta, Espanja) on espanjalainen baskisukuinen jalkapalloilija. Vasempana puolustajana pelaava Del Horno oli monen vuoden ajan eurooppalaisen jalkapalloilun suurimpia puolustajalupauksia. Hän nousi kasvattajaseuransa bilbaolaisen Athleticin edustusjoukkueeseen 19-vuotiaana ja hyvät esitykset Primera Divisiónissa toivat maajoukkuepaikan ensimmäistä kertaa vuoden 2004 syyskuussa. Ensimmäinen maali maajoukkueessa syntyi pari kuukautta myöhemmin. Espanjan pääsarjassa hän pelasi viiden kauden aikana 108 ottelua ja teki 13 maalia. Del Horno valittiin myös vuoden 2006 MM-kilpailuihin, mutta nilkkavamma esti lopulta osallistumisen turnaukseen, ja hänen paikkansa otti argentiinalaissyntyinen Mariano Pernía. Kesäkuussa 2005 lontoolainen Chelsea tarjosi Del Hornosta kahdeksan miljoonaa englannin puntaa, mistä Athleticilla ei ollut varaa kieltäytyä. Chelseassa Del Horno voitti Valioliigan mestaruuden kaudella 2005–2006, mutta siirtyi jo yhden kauden jälkeen takaisin Espanjaan ja Valenciaan. Loukkaantumiset ovat kuitenkin rajoittaneet hänen pelaamistaan, ja hän on käynyt hakemassa pelituntumaa lainalla kasvattajaseurassaan Athleticissa, Valladolidissa ja paikallisvastustaja Levantessa. == Lähteet == == Aiheesta muualla == * Del Horno Athletic Clubin sivustolla Luokka:Baskijalkapalloilijat Luokka:Espanjalaiset jalkapalloilijat Luokka:Vuonna 1981 syntyneet Luokka:Elävät henkilöt
Osijek

Osijek on yksi Kroatian itäisimmistä kaupungeista Itä-Slavoniassa. Se on Osijek-Baranjan piirikunnan keskus. Vuoden 2018 arvion mukaan kaupungissa asui 101 911 asukasta. Osijek sijaitsee Dravajoen varrella, 25 kilometriä Tonavan yhtymäkohdasta ylävirtaan, noin 160 kilometrin päässä Kroatian pääkaupungista Zagrebista. Kaupungin nykyistä nimeä on käytetty ensi kerran vuonna 1196. Osijekin yliopisto perustettiin vuonna 1975. Serbien asejoukot tulittivat kaupunkia ankarasti Kroatian sodassa vuosina 1991–1994. == Ystävyyskaupungit == Osijekin ystävyys- ja sisarkaupunkeja ovat: * Pécs, Unkari, vuodesta 1972 * Maribor, Slovenia, vuodesta 1995 * Pforzheim, Saksa, vuodesta 1994 * Ploiești, Romania, vuodesta 1996 * Tuzla, Bosnia ja Herzegovina, vuodesta 1996 * Lausanne, Sveitsi, vuodesta 1997 * Nitra, Slovakia, vuodesta 1997 * Budapest, XIII alue, Unkari, vuodesta 2001 * Subotica, Serbia, vuodesta 2004 * Prizren, Kosovo, vuodesta 2010 == Lähteet == == Aiheesta muualla == *Kaupungin verkkosivut Luokka:Kroatian kaupungit
Andoni Goikoetxea

Andoni Goikoetxea Olaskoaga (s. 23. toukokuuta 1956 Alonsotegi) on espanjalainen baskisukuinen jalkapalloilija ja jalkapallovalmentaja. Pelipaikaltaan hän oli puolustaja. Hän päätti pelaajauransa vuonna 1990. == Ura pelaajana == Goikoetxea aloitti ammattilaisuransa baskiseura Athletic Bilbaossa vuonna 1974, jonne hän siirtyi pikkuseura Arbuyosta. Periksiantamattoman pelityylinsä ansiosta hänestä tuli pelaaja, jota kannattajat rakastivat ja vastustajat vihasivat. Myös lempinimellä "Bilbaon teurastaja" tunnettu Goikoetxea edusti Athleticia vuoteen 1987 asti, jolloin hän siirtyi pääkaupungin Atlético Madridiin pelaten siellä kolme kautta. Siellä uran hienoimmat saavutukset eivät enää saaneet jatkoa, ainoiksi titteleiksi jäivät vuosina 1982–1985 saavutetut kaksi Espanjan pääsarjan mestaruutta, yksi Espanjan cupin voitto ja yksi Espanjan supercupin voitto. Goikoetxea pelasi Espanjan maajoukkueessa 39 ottelua vuosina 1983–1988 ja teki niissä neljä maalia. Hän pelasi joukkueensa kolme alkulohko-ottelua EM- kilpailuissa 1984 ja täydet minuutit joukkueensa kolmessa alkulohko-ottelussa ja voitokkaassa neljännesvälierässä MM-kilpailuissa 1986. Hän teki maalin MM- kilpailujen neljännesvälierässä Tanskaa vastaan. == Meriitit pelaajana == * Espanjan mestaruus (2): 1983, 1984 * Copa del Rey: 1984 * Supercopa de España: 1984 == Ura valmentajana == Peliuran jälkeen Goikoetxea seurasi monen muun huippu-urheilijan jalanjälkiä ryhtyen valmentajaksi. Hän on valmentanut useaa Segunda Divisiónin seuraa kuten Salamancaa, Compostelaa, Rayo Vallecanoa, Numanciaa, Racing Santanderia ja Hérculesta. Valmennusuran suurin saavutus on Espanjan alle 21-vuotiaiden maajoukkueen luotsaaminen ikäluokan EM-hopealle vuonna 1996 ja pronssille 1994. == Meriitit valmentajana == * U21 Euroopan mestaruuskisat **EM-hopeaa: 1996 **EM-pronssia: 1994 == Lähteet == Luokka:Baskijalkapalloilijat Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1956 syntyneet Luokka:Elävät henkilöt
Sinuhen tarina

Sinuhen tarina on 12. dynastiaan kuuluneen faarao Amenemhet I:n hallituskaudelle sijoittuva kertomus ja yksi vanhimpia säilyneitä kaunokirjallisia teoksia. On mahdollista, että kertomus perustuu todellisille tapahtumille, mutta egyptologit eivät ole asiasta varmoja. Kertomus alkaa Amenemhetin kuolemalla ja käy läpi Sinuhen elämäntarinan. Sinuhe saa selville, että suunnitteilla on salamurha, jonka tarkoituksena on estää Senusret I:n nouseminen valtaistuimelle. Sinuhe on palaamassa tämän kanssa sotaretkeltä Libyaan. Sinuhe pelkää henkensä puolesta, hylkää Senusretin ja pakenee Egyptistä. Syyriassa Sinuhe menee naimisiin eteläisen heimopäällikön tyttären kanssa. Heimopäällikkö myös adoptoi hänet pojakseen. Sinuhesta tulee sittemmin heimopäällikön seuraaja, ja hän palaa Egyptiin salajuonesta selvinneen Senusretin kutsusta. Senusret antaa Sinuhelle anteeksi ja ottaa hänet takaisin palvelukseensa. Tämä vanha tarina oli yksi Mika Waltarin inspiraation lähteistä, kun hän ryhtyi kirjoittamaan romaaniaan Sinuhe egyptiläinen. Waltarin romaani on sijoitettu eri aikakauteen, mutta päähenkilö on samanniminen ja pakenee myös Egyptistä palatakseen myöhemmin kotimaahansa hankittuaan ensin mainetta ja varallisuutta ulkomailla. ==Aiheesta muualla== *The Story of Sinuhe Luokka:Muinaisen Egyptin kirjallisuus
Franz Xaver Süssmayr

Franz Xaver Süssmayr (1766 – 17. syyskuuta 1803) oli itävaltalainen säveltäjä. Süssmayr syntyi Schwanenstadtissa, Itävallassa. Süssmayr oli kuusivuotias, kun hänen äitinsä kuoli. Süssmayr lähti kotoa 13-vuotiaana. Hän opiskeli benediktiiniluostarissa vuosina 1779–1787. Tänä aikana hän aloitti myös musiikinharjoittamisen. Aluksi hän lauloi kuorossa, mutta äänenmurroksen jälkeen hän siirtyi orkesteriin soittamaan viulua. Vuonna 1787 Süssmayr muutti Wieniin, jossa hän sai opetusta Antonio Salierilta. Todennäköisesti Süssmayria opetti myös hänen ystävänsä Wolfgang Amadeus Mozart, mutta asiasta ei ole varmuutta. Süssmayr toimi Mozartin assistenttina tämän viimeisinä vuosina. On huhuttu Süssmayrin olleen Mozartin vaimon Constanzen rakastaja. Mozartin kuoltua Süssmayr viimeisteli tältä keskeneräiseksi jääneen Requiemin. == Lähteet == Luokka:Itävaltalaiset säveltäjät Luokka:Klassismin ajan säveltäjät Luokka:Vuonna 1766 syntyneet Luokka:Vuonna 1803 kuolleet
Fermioninen kondensaatti

Fermionisessa kondensaatissa aineen atomit pariutuvat ja käyttäytyvät keskenään yhdenmukaisesti. Tällainen tila saavutetaan hyvin matalassa lämpötilassa, magneettisen sekä optisen käsittelyn avulla. Käyttäytyminen parillisina on tuttua suprajohteista, joissa elektronit pariutuvat ja alkavat liikkua ilman vastusta. Tämä aineen olomuoto on myös Bose-Einstein kondensaatin tavoin löydetty Coloradon Boulder-yliopistossa. Luokka:Tiiviin aineen fysiikka Luokka:Olomuodot Luokka:Kvanttikenttäteoria
On How Life Is

On How Life Is on Macy Grayn vuonna 1999 julkaisema pop-albumi. Se oli hänen ensimmäinen albuminsa. Siltä julkaistiin singleinä kappaleet Do Something, I Try, Still sekä Why Didn't You Call Me. Niistä parhaiten menestyi I Try, joka pääsi brittilistan kuudenneksi. == Kappaleet == # # # # # # # # # # == Aiheesta muualla == * On How Life Is discogs.com -sivustolla Luokka:Vuoden 1999 esikoisalbumit Luokka:Yhdysvaltalaiset R&B-albumit; Luokka:Yhdysvaltalaiset soulalbumit
José Antonio Primo de Rivera

José Antonio Primo de Rivera y Sáenz de Heredia (24. huhtikuuta 1903 - 20\. marraskuuta 1936) oli espanjalainen asianajaja, joka oli Espanjaa vuodet 1923-1930 diktaattorina hallinneen Miguel Primo de Riveran poika, ja Espanjan sisällissodan tärkeitä henkilöitä. Primo de Riveran poliittinen ura alkoi jo nuorena, kun hän toimitti El Fasciota, vahvasti oikeistolaista lehteä ja puolusti isänsä toteuttamaa politiikkaa. Tasavaltalaishallitus kuitenkin kielsi lehden julkaisun, ja Primo de Riveran oli siirryttävä aikakauslehti ABC:n kirjoittajaksi. Isänsä kuoltua Primo de Rivera perusti 1933 fasistisen Falange Española -puolueen, joka ilmoitti tuomitsevansa sosialismin, marxismin, tasavaltalaisuuden ja kapitalismin ja pyrki luomaan Espanjasta Benito Mussolinin Italian kaltaisen totalitaristisen fasistivaltion. Vähitellen Falange kasvoi kymmenien tuhansien ihmisten yhteisöksi, mutta kun Espanjan kansanrintama voitti vaalit vuonna 1936, puolue kiellettiin ja Primo de Rivera pidätettiin. Kuitenkin jo saman vuoden kesänä Falange oli jälleen mukana yhteiskunnallisissa tapahtumissa. Se tuki avoimesti sotilaskapinaa, joka johti sisällissodan lopulliseen syttymiseen. Primo de Rivera ei koskaan saanut tietää sodan lopputulosta, sillä hänet teloitettiin ilman oikeudenkäyntiä Alicantessa 1936. Myöhemmin hänen siskonsa Pilar Primo de Rivera perusti Falangen naisjaoksen. Luokka:Espanjan historia Luokka:Espanjalaiset poliitikot Luokka:Espanjalaiset teloitetut Luokka:Vuonna 1903 syntyneet Luokka:Vuonna 1936 kuolleet
Klarinettikonsertto (Nielsen)

Carl Nielsenin klarinettikonsertto (opusnumero 57) sävellettiin vuonna 1928. Säveltäjä omisti teoksensa klarinetisti Aage Oxenvadille, joka myös ensiesitti konserton vuonna 1928. Koko konsertto koostuu vain yhdestä osasta, jonka kesto on tyypillisessä esityksessä noin 25 minuuttia. == Aiheesta muualla == * IMSLP-projektissa Luokka:Carl Nielsenin teokset Luokka:Klarinettikonsertot Luokka:1920-luvun musiikkiteokset
John Dutton Frost

John Dutton ”Johnny” Frost (31. joulukuuta 1912 Pune, Intia – 21. toukokuuta 1993 Sussex, Britannia) oli brittiläinen kenraalimajuri. Hän palveli toisessa maailmansodassa laskuvarjojoukoissa, ja hänet tunnetaan toiminnastaan Operaatio Market Gardenissa. John Frostin isä oli brittiläisen Intian armeijan upseeri, joten perheen asuinpaikka vaihtui nuoruusvuosina usein. Frost opiskeli Englannissa sisäoppilaitoksissa ja Sandhurstin kuninkaallisessa sotakorkeakoulussa. Opintojen päätyttyä hänet nimitettiin vuonna 1932 upseeriksi cameronialaisjalkaväkirykmenttiinhttp://www.pegasusarchive.org/arnhem/john_frost.htm Lyhyt elämäkerta . Ennen toista maailmansotaa hän palveli Englannissa, Palestiinassa ja Irakissa. Palattuaan Lähi-idästä Englantiin Frost palveli ensin 10. cameronialaispataljoonassa, mutta ilmoittautui sitten vapaaehtoiseksi laskuvarjojoukkoihin ja hänet siirrettiin 2. laskuvarjopataljoonaan. Frost osallistui komppanianpäällikkönä Operaatio Bitingiin, jossa laskuvarjojoukot hyökkäsivät Ranskassa sijaitsevalle saksalaisten tutka-asemalle ja onnistuivat sieppaamaan Würzburg-tutkan osia. Frost sai 2. laskuvarjopataljoonan komentajuuden juuri ennen yksikön siirtoa Pohjois-Afrikkaan, ja hänen pataljoonansa osallistui taisteluihin Tunisiassa, Sisiliassa ja Italiassa. Operaatio Market Gardenissa syyskuussa 1944 Frost palveli everstiluutnanttina 1. laskuvarjodivisioonassa ja edelleen 2. laskuvarjopataljoonan komentajana johtaen noin 600 miehen osastoa, joka valtasi ja yritti pitää hallussaan Arnhemissa Reinjoen ylittävän sillan pohjoispäätä. Osasto piti siltaa hallussaan neljä päivää odottaen avuksi laskuvarjodivisioonaa lännestä ja panssaroituja joukkoja etelästä. Apua ei kuitenkaan tullut, ja Frost, joka oli haavoittunut, joutui miehineen antautumaan. Frost joutui sotavangiksi Spangenbergiin lähelle Kasselia ja myöhemmin sotavankisairaalaan Obermassfeldtiin. Hän vapautui, kun yhdysvaltalaiset joukot valtasivat alueen maaliskuussa 1945. Frost palasi sodan jälkeen 2. laskuvarjopataljoonaan ja toimi useissa eri tehtävissä urallaan edeten. Frost jäi armeijasta eläkkeelle 1968 kenraalimajurina, ja hänelle oli myönnetty useita kunniamerkkejä ja -osoituksia (CB, DSO kahdesti, MC). Vuonna 1978 Arnhemissa Reinin ylittävä silta nimettiin hänen kunniakseen uudelleen John Frost -sillaksi, joskin hän suhtautui kunnianosoitukseen aluksi epäilevästi. Hänen osuutensa tuli tunnetuksi Cornelius Ryanin menestysteoksesta A Bridge Too Far (1974). Frost toimi sotilaskonsulttina Richard Attenboroughin tehdessä Ryanin teoksen pohjalta elokuvasovitusta Yksi silta liikaa. Elokuvassa Frostia näytteli Anthony Hopkins. Frost on kirjoittanut kaksiosaisen omaelämäkerran. ==Lähteet== ==Teokset== * A Drop Too Many (1980) - omaelämäkerta (osa 1) * 2 PARA Falklands: The Battalion At War (1983) * Nearly There (1991) - omaelämäkerta (osa 2) Luokka:Brittiläiset kenraalit Luokka:Vuonna 1912 syntyneet Luokka:Vuonna 1993 kuolleet
N-ryhmä

N-ryhmä eli tuotantoautoluokka on FIA:n luokitus autoille, joita on valmistettu 12 kuukauden aikana vähintään 2 500 kappaletta. Aikaisemmassa numeroluokituksessa N:ää vastasi ryhmä 1. N-ryhmän autot ovat lähempänä normaaleja tuotantoautoja kuin vapaammin viritetyt A-ryhmän autot. N-ryhmän autoilla on kilpailtu rata-autoilussa ja rallissa, mutta sen suurin suosio on ollut rallisarjoissa. N-ryhmän autot ovat kehittyneet kilpa-automaisempaan suuntaan, ja näissäkin autoissa muun muassa takaistuimet ja -turvavyöt sekä verhoilut ja usein myös ääntä vaimentava materiaali poistetaan. Lisäksi autoon asennetaan turvakehikko ja sekä kuljettajan että matkustajan istuimet ja turvavyöt vaihdetaan kilpakäyttöön soveltuviin. Useasti myös ohjauspyörä vaihdetaan, kojetaulu ja keskikonsoli sen sijaan säilytetään alkuperäisinä. Suomessa N-ryhmän autoilla kilpaillaan rallissa tavallisimmin kahdessa sarjassa: isossa ja pienessä N-ryhmässä. Isossa N-ryhmässä ajetaan nelivetoisilla ahdetuilla ja pienessä N-ryhmässä kaksivetoisilla ahtamattomilla autoilla. Iso N-ryhmä on vuosia ollut Mitsubishin eri evoluutioversioiden hallitsema ja pientä N-ryhmää taas on hallinnut Honda. Rally3-autot ovat suunnattu korvaamaan N-ryhmä rallin Euroopan- mestaruussarjassa. == Lähteet == == Aiheesta muualla == * FIA Group N Luokka:Ralliluokat Luokka:Vakioautoluokat
La vida breve

La vida breve () on espanjalaisen Manuel de Fallan vuonna 1905 säveltämä kaksinäytöksinen ooppera. Oopperan espanjankielisen libreton kirjoitti Carlos Fernández Shaw. Teoksen ensiesitys oli Nizzassa 1. huhtikuuta vuonna 1913. La vida breve esitettiin myös Espanjassa pian tämän jälkeen. Luokka:Espanjankieliset oopperat
Luettelo Suomen kirkoista

Luettelo Suomen kirkoista voi tarkoittaa seuraavia luetteloita: * Luettelo Suomen luterilaisista kirkoista * Luettelo Suomen ortodoksisista kirkoista * Luettelo Suomen katolisista kirkoista ==Katso myös== *Luettelo Suomen entisistä kirkkorakennuksista *Luettelo luovutettujen alueiden kirkkorakennuksista *Luettelo Suomen keskiaikaisista kivikirkoista *Luettelo Suomen uusgoottilaisista kirkoista *Luettelo Suomen kansallisromanttisista kirkoista *
Shimoni

pienoiskuva|Kylän keskustaa Shimoni on kylä ja satama Shimonin niemimaalla Keniassa noin 80 kilometriä Mombasasta etelään, lähellä Tansanian rajaa. Shimonin niemimaan eteläpuolella sijaitsee Wasinin saari ja Kisite-Mpunguti Marinen kansallispuisto. Shimoni on tunnettu swahilien raunioista ja luolista, joita paikallinen väestö on käyttänyt turvapaikkana ryöstelevien heimojen hyökkäyksiltä. Arabien harjoittaman orjakaupan aikana 1700–1800-luvulla luolat toimivat vankilana, missä orjat odottivat laivakuljetuksia. Luolien sanotaan olevan useita kilometrejä pitkiä. Shimoni toimi myös brittiläisen Itä-Afrikan komppanian alkuperäisenä päämajana jo ennen kuin Keniasta tuli brittien siirtomaa. == Lähteet == ==Aiheesta muualla== Luokka:Kenian maantiede Luokka:Kylät
Rintakipu

Rintakipu on yksi heijastuskivun lajeista. Sitä voi esiintyä muun muassa keuhkokuumeen ja sydänsairauksien yhteydessä. Sydänperäisessä oireessa rintakipu tuntuu rintakehässä ja vasemman yläraajan yläosassa. Se voi ilmetä pistelynä tai muuna kipuna. ==Aiheesta muualla== * Rintakipu (Terveyskirjasto.fi) Luokka:Kipu
Handful of Hate

Handful of Hate on italialainen black metal -yhtye, joka perustettiin vuonna 1993. Sen ensimmäinen demo, Goetia Summa julkaistiin vuonna 1994. Sitä seurasi vuonna 1999 ensimmäinen studioalbumi, Hierarchy 1999. Yhtyeen uusin täysimittainen albumi on vuonna 2013 julkaistu To Perdition. == Jäsenet == === Nykyiset jäsenet === * Nicola - laulu, kitara * Nicholas - basso * Aeternus - rummut * Gabriele - kitara === Entiset jäsenet === * Ugo Pandolfini - basso * Adriano Di Ricco - basso * Enrico Santi - basso * Matteo Fantozzi - basso * Damiano Michetti - basso * Andrea Zannoni - kitara * Luciano Zella - kitara * Marco Mazzoni - kitara * Claudio Alcara - kitara * Geny - kitara * J.M. - rummut * Gionata Potenti - rummut * Andrea Bianchi - rummut * Geny - kitara * Gionata Potenti - rummut ==Diskografia== ===Täyspitkät albuimit=== * Qliphothic Supremacy, 1997 * Hierarchy 1999, 1999 * Vicecrown, 2003 * Scorn and Conquest, 2003 * Blood Calls Blood, 2004 * Gruesome Splendour, 2006 * You Will Bleed, 2009 * To Perdition, 2013 * Adversus, 2019 ===EP:t=== * Death from Above, 2001 ===Demot=== * Goetia Suma, 1994 ==Lähteet== ==Aiheesta muualla== * Yhtyeen Facebook-sivu * Yhtyeen MySpace-sivu * Yhtye ReverbNation-sivustolla Luokka:Italialaiset black metal -yhtyeet
Easton Helsinki

Easton Helsinki on kauppakeskus Helsingin Itäkeskuksessa. Se yhdistyy kauppakeskus Itikseen Hansasillalla. Easton Helsinki valmistuu vaiheittain, ja sen ensimmäinen osa avautui 26. lokakuuta 2017. Kauppakeskusta on mahdollista laajentaa rakentamalla kakkosvaihe, mutta sen rakentamisesta ei ole päätetty. == Historia == Easton Hansakäytävä tunnettiin City-Jättinä ennen vuoden 2017 uudistusta. City-Jätissä oli K-Citymarket ja muun muassa apteekki, Kimene Kebab, Carrols, Hesburger, Musta Pörssi, Vaatehuone, Pikkujätti lasten ja nuorten lääkäriasema, Picnic, Tiimari Outlet, Pelikauppa, Thai Asian Food Shop kioski, kotileipomo ja Saiturinpörssi. Vuonna 2022 Easton Hansakäytävällä toimi mm. valokuvausliike, sisustusliike, pientavaraliike, hiustuoteliike, korujen ja arvometallien kierrätykseen erikoistunut liike, sekä vaateliikkeitä. Nykyisin K-Citymarketin ja Saiturinpörssin paikalla toimii Itäkeskuksen Puuilo. Nykymuotoisen Easton Hansakäytävän tulevaisuus riippuu Easton-uudistuksen toisen vaiheen toteutumisesta. Easton Helsinkiin suunniteltiin alun perin vetonaulaksi IMAX-elokuvateatteria, mutta se tuli Itikseen. == Liikkeet == Easton Helsingin ensimmäisessä vaiheessa avautui yli 30 liikettä. Kauppakeskuksen ankkuriliikkeenä on Keskon K-Citymarket, joka alun alkaen aloitti Itäkeskuksessa vuonna 1977. Sen lisäksi keskuksessa on muun muassa Alko, apteekki, Musti ja Mirri, Perusterveys-lääkäriasema ja useita ravintoloita. == Lähteet == == Aiheesta muualla == * Kauppakeskuksen www-sivut Luokka:Helsingin kauppa- ja ostoskeskukset Luokka:Itäkeskus